Държавен вестник, бр. 38, 2019 г., стр. 17

БРОЙ  38	
Д Ъ Р Ж А В Е Н  В Е С Т Н И К 	
СТР.  17  
22. извършва административно обслужване 
и административни услуги на българските 
граждани от областта;
23. изготвя анализи, отчети, доклади и 
сведения за дейността на военното окръжие;
24. създава условия за своевременно оповес-
тяване на военното окръжие при привеждане 
в по-високи степени на бойна готовност;
25. изготвя годишни и месечни планове за 
дейността на военното окръжие;
26. осъществява деловодната дейност, 
комуникационното осигуряване, обмена на 
информация с възлите от КИС „ЩИТ“ на 
БА и електронната поща;
27. въвежда данни в модулите „Отчет на 
ресурси от резерва“, „Кандидати“ и „Витоша“ 
в АСУ на ЧР;
28. организира поддържането на сградния 
фонд, дълготрайните активи и материалните 
запаси, предоставени на военното окръжие;
29. изготвя финансови заявки за необходи-
мите материални средства до военно окръжие 
I степен в съответствие с утвърдения годишен 
бюджет на военното окръжие;
30. организира експлоатацията на транс-
портните средства на военното окръжие;
31. организира планирането и провеждането 
на подготовката на резервистите от добровол-
ния резерв от състава на военното окръжие;
32. участва в изпълнението на изискванията 
на Регламент (ЕС) 2016/679 относно основни-
те правила за защита на личните данни на 
физическите лица;
33. изпълнява и други задачи, възложени 
от началника на ЦВО и началника на военно 
окръжие I степен.
Г л а в а  ч е т в ъ р т а
ОРГАНИЗАЦИЯ НА РАБОТАТА В ЦЕН-
ТРАЛНОТО ВОЕННО ОКРЪЖИЕ
Чл. 25. (1) Организацията на работа в ЦВО 
се осъществява по реда на ЗОВСРБ, ЗРВСРБ, 
подзаконовите нормативни актове по прила-
гането им, Устава за войсковата служба на 
въоръжените сили на Република България 
и вътрешните правила за организация на 
работата, утвърдени от началника на ЦВО.
(2) Началникът на ЦВО осъществява непо-
средственото ръководство на дейностите: по 
бойната готовност; комплектуване с ресурси 
от запаса на структурите от системата за 
национална сигурност за военно време и за 
осигуряване на въоръжените сили с личен 
състав и техника в мирно време; военния от-
чет и изготвяне на военноотчетни документи. 
Той е пряк началник на военните окръжия 
и се подпомага от заместник-началника и 
началника на Щаба на ЦВО, началниците на 
отделения и сектори, които носят отговорност 
за изпълнението на поставените им задачи.
(3) Началникът на военно окръжие I сте-
пен осъществява непосредствено ръководство 
на личния състав на военното окръжие и е 
непосредствен началник на подчинените му 
военни окръжия II степен.
(4) Началникът на военно окръжие II степен 
осъществява непосредствено ръководство на 
личния състав на военното окръжие.
(5) Военнослужещите и цивилните служи-
тели от ЦВО и военните окръжия отговарят 
пред прекия си началник за изпълнение на 
възложените им задачи в съответствие с 
длъжностните им характеристики.
Чл. 26. Документооборотът в ЦВО и воен-
ните окръжия се извършва по ред, определен 
в правилата на началника на ЦВО. 
Чл. 27. Нормалната продължителност на 
работното време в ЦВО и военните окръжия 
е 8 часа дневно и 40 часа седмично при пет­
дневна работна седмица.
Чл. 28. Редът за влизане в сградите и 
пропускателният режим за личния състав, 
длъжностните лица и гражданите се опреде-
лят със заповеди на началника на ЦВО и на 
началниците на военни окръжия.
Чл. 29. (1) При изпълнение на задачите си 
ЦВО осъществява взаимодействие с админист­
ративните звена на Министерството на от-
браната, структурите на пряко подчинение на 
министъра на отбраната, Българската армия, 
държавните органи, ведомства и организации, 
както и неправителствените организации.
(2) Взаимодействието се осъществява на 
основата на:
1. действащите нормативни актове в Ре-
публика България и актовете на министъра 
на отбраната;
2. утвърдени от министъра на отбраната 
планове, програми и други, регламентиращи 
конкретния случай на взаимодействие.
(3) Взаимодействието на ЦВО с други 
държавни и местни органи, ведомства и ор-
ганизации в страната включва:
1. обмен на информация относно дейността 
на резерва;
2. провеждане на семинари, конференции, 
курсове и др.
ЗАКЛЮЧИТЕЛНИ РАЗПОРЕДБИ
§ 1. Правилникът се издава на основание 
чл. 21, ал. 4 от Закона за резерва на въоръже-
ните сили на Република България и отменя 
Правилника за устройството и дейността на 
Централното военно окръжие (ДВ, бр. 65 от 
2018 г.).
§ 2. Правилникът влиза в сила от деня 
на обнародването му в „Държавен вестник“. 
Министър: 
Красимир Каракачанов
3359